Nog ŉ silwermedalje vir SA by Statebondspele(Foto: cyclingsa_road/Instagram) Daryl Impey het Sondag ’n silwermedalje in die padwedren by die Statebondspele in Birmingham verower. Nieu-Seeland se Aaron Gate het goud gewen en Skotland se Finn Crockett brons. Impey het die wedren van 160 km in 3 uur, 28 minute en 29 sekondes voltooi. “Om my eerste medalje vir Span SA op die ouderdom van 37 by so ’n gesogte byeenkoms te kry, is regtig lekker. Ons het vandag ’n super span gehad. Ons was dalk minder in getalle in vergelyking met ander en ons was minder ervare, maar hulle het soos kampioene gery,” het Impey gesê. Morné van Niekerk was 12de terwyl Callum Ormiston 37ste geëindig het. Gustav Basson was 66ste. Impey se silwermedalje bring Suid-Afrika se medalje‑oes op 27 te staan. Dit sluit in sewe goud, nege silwer en 11 brons. Bykomende bron: Saskok SILVER????! #TeamSA #B2022 A job well done by @darylimpey with his bicycle today. Another podium finish for Mzansi! Great job, Morne van Niekerk, Callum Ormiston & Gustav Basson????????????????????????????????????????????????????‍♂️????‍♂️????‍♂️????‍♂️ pic.twitter.com/zcR9fvNxkm — Team South Africa (@TeamSA2024) August 7, 2022